Paranics László 
Ballada a Szerelemről 


Zihált torzóim görcsösen, színvakon 
gázoltak a szívmáglyának orgiáiba 
Sáros-pataktól - Medina Del Campoig 
Nyúzott, maszatos érzéseimet 
majd e koholt föld szétveti. 

Miközben örömöt hallatok, sugallja a szellőben 
izgágán nyomorgó bánatok deleje, s derűje hasad el 
előttem a Nagy Karácsonyi katedra előtti 
Hamletén. 


Kisasszony! Olyan ismerősen cseng számon neve, 
kiejtem, egy aortaországút nyílik meg előttem. 
Mosolya képekben festők kezétől piszkos, 
örömódákat kenetelte már. 

Régi álmokat idéző, borogató kendőre 
egy hosszú álombakó harsonájára, 
szívem csücske e rózsatüske nyirokja 
pásztázta szerelmi vallomásomat. 

S, Ön csak kinevet. 


Fura egy hídnak lelke, andalító csobogás 
a víztükrében, s riszálja a Tchaikovskij madár 
hegedűnek madrigálját. A hídkorláton ketten 
egybehangzó szerelmünket kottáztuk, 

S én, mint hangoztam az egyszólamú kórust, 
hangja felvezetésének üdvére, mint torzók, s emberi 
árnyékoknak harmóniájáról, így idéztük a szerelmet 
az énekek énekéből, s Viszockij ajkáról. 


Fura egy madárnak zengő elragadottsága. 

A szerelmesek sóhajhídjának átölelő bölcsője, 
s mint őzek nyakbaboruló ölelése egy pusztai síkon, 
hol a napraforgó, s kukorica lugasok, mint mi 
ásítozzák a gőgös szerelmi szonettek strófáit. 

Egy dédelgető, esti szimfónia lantjáról elpendített 
szerelmes csókjáért. 

Rekettyés labirintban bújtunk el, keresve egymást 
Ariadné fonala elért, s megragadva 
tértem vissza hozzád. 



Áprily énekszövege számon, fejem fájdalma 
a fóliánson. 

Burkolt lírai képeslapok, szívem költészetére 
terjedő igazszavak, hazugtettek, s egy pohár altató. 
Midőn éjjeli hamucikkelyek, bóbiskoló okuláré 
szemhéjak keresésében vesztünk el, 
mint szokásunkból merített cukrozott gyümölcs 
a szamócamezőkön túl, együtt is túl. 


Lomha ígéretfű, szavaink múlandó illata, 
párosodnak a Tinódi intrareneszánsz 
lanthúrjai alant. 

Cinege vitorlázik, viliódzó hídbógninak kapualján 
rácsodálkozik egy barlangból szabaddá lett 
érintésben két forrókéznek ihlete, 
s így vált a mozdulat, mint karbafont költészet, 
minden szerelmes szavaknak 
őszinte jelképe. 


Lettem hős, egy báránytestből kikelt ördög, 
s ördögből megáldott, megváltott angyali 
személy kocsonyás alakja. 

Egykor bűzös gondolatok és tettek ösztövér 
hermaphroditája. S mára ornátus lelkű, 
állhatatos szakállú, bölcsnek egy 
kupáit hőskatonája, ki e leány kezét fogja, 
mint szerelmet e bálban csodált ajkát őrző 
szikratüzek sípja. 


Beszédhangok elhallgatnak, 

retorizál egy márványszobor pampulája. 

Fülébe súgok szerenádot, 

a madárcsicsergés andantéjához hű valóságot. 

Ibolya csutája fülében virágmetaforát 

kajtat a csillagos égbolt tücsökduruzsolásakor. 

Szeretlek, és ő viszont kíván. 

Szívébe fogadja az ezüstpoharak szilánkja 
törte szívem minden darabját. 


Mondja: Ideje végre ezt megragasztani. 

S én mosolyom érinti orcájának piroslását. 
Kettőnk tánca balett, s keringő 
a nyár derekán látott madarak látványa 
oly üdítő, s szívmelengető egy poémikus felvonás 
egyedülállóan költői, ármányszínház 



tekintélyének erogén zónájában. 

A tavasz oly távoli, de te közeli vagy. 
Hiányodban erősebb, s gyengébbnek mutatóan. 


Hát fel kell nógatni, fel kell hordani! 

Fel kell szólítani, fel kell szentelni! 
Árkusok szavai nem üzenetek többé. 

Ölelt univerzum lelke csobolyóként 
magasztal az élet tengelyén. 

Itineráriumot kézbesít, s hallani vélem 
szavaid lágy remegését: 
a hiányt, s fekete örvényt. 

Egy szertefoszlott Hamlet jelenetét. 
Kettőnk várának királyság nélküli erényét. 
Szerelmünk, szerepünk manír 
drámai felvonását. 

(Ha én mennék el előbb, megvárlak odaát, 
a sötét tenger túlsó partján.) 

(Ha nem leszel többé, érezni akarom majd a hiányod.) 


P.L. 



